ΓΡΑΠΤΗ ΕΡΩΤΗΣΗ E-3887/97 υποβολή: Leonie van Bladel (UPE) προς την Επιτροπή (5 Δεκεμβρίου 1997)

Θέμα: Κατάχρηση επιχορηγήσεων της ΕΕ στη Ρωσία

1. Στις 11 Απριλίου 1995, στις 29 Ιουνίου 1995 και στις 18 Οκτωβρίου 1997, στη ρωσική εφημερίδα «Rossiyskie Vesti», όργανο της ρωσικής κυβέρνησης, δημοσιεύθηκαν τρία άρθρα με τίτλο «κληρονομιά μιας ολλανδέζας γιαγιάς», «ποντικοπαγίδα με το ολλανδικό τυρί» και «ολλανδικός απόηχος μετά την έρευνα της Rossiyskie Vesti» 7 θέμα και των τριών άρθρων ήταν η κατάχρηση κοινοτικών επιχορηγήσεων στη Ρωσία. Έχει το Συμβούλιο αναθέσει στην Επιτροπή να διερευνήσει την κατάχρηση που καταγγέλλεται από τα εν λόγω άρθρα αυτής της εφημερίδας; Εάν ναι, ποιά είναι τα πορίσματα του Συμβουλίου και εάν όχι, γιατί δεν έχει ακόμη πραγματοποιηθεί μια τέτοια έρευνα 7 είναι διατεθειμένο το Συμβούλιο να ζητήσει τελικά από την Επιτροπή να προβεί με μεγάλη σπουδή σε έρευνα σχετικά με την κατάχρηση των κοινοτικών επιχορηγήσεων που αφορούν την ανέγερση του Κέντρου Διανομής στη Μόσχα;

2. Αληθεύει, όπως αναφέρεται στο άρθρο «ποντικοπαγίδα με το ολλανδικό τυρί» στις 29 Ιουνίου 1995 στην εφημερίδα «Rossiyskie Vesti», ότι τη μερίδα του λέοντος των χρημάτων που προορίζονται για την ανέγερση του Κέντρου Διανομής στη Μόσχα, σε συνεργασία με την κατά το ήμισυ δημόσια ρωσική επιχείρηση TONAR, καρπώθηκε η ολλανδική πολυεθνική εταιρία AHOLD A.E. και ότι με το πρόσχημα της βοήθειας στη Ρωσία έχουν πλουτίσει με κοινοτικές επιχορηγήσεις διάφοροι επιχειρηματίες και αξιωματούχοι;

3. Στα διάφορα άρθρα η εφημερίδα «Rossiyskie Vesti» αναφέρει ότι τα χρήματα που η ΕΕ έθεσε στη διάθεση της Ρωσίας για τεχνική βοήθεια δεν έχουν χρησιμοποιηθεί με αποδοτικό τρόπο. Μπορεί η Επιτροπή να αναφέρει με ποιό τρόπο χρησιμοποιήθηκαν τα χρήματα της ΕΕ που προβλέπονταν να δαπανηθούν για την ανέγερση του εν λόγω κέντρου διανομής και για ποιό λόγο δεν έχει ανεγερθεί ακόμα το εν λόγω Κέντρο;

4. Δεν θεωρεί η Επιτροπή ότι τώρα που ο ολλανδός δικαστής έχει de facto αποφασίσει ότι η πολυεθνική εταιρία AHOLD A.E., ο ολλανδός εταίρος του έργου, έχει ενεργήσει παράνομα έναντι του ρωσικού εταίρου, δηλαδή της επιχείρησης TONAR, θα πρέπει να επιστραφεί το ποσό των επιχορηγήσεων που δόθηκαν από την Ευρωπαϊκή Ένωση για το εν λόγω έργο;

5. Η ρωσική εφημερίδα «Rossiyskie Vesti» κατέληξε στο συμπέρασμα στις 18 Οκτωβρίου 1997 ότι «η ολλανδική κυβέρνηση βοηθά τελικά μόνο τις ολλανδικές επιχειρήσεις». Αντιλαμβάνεται η Επιτροπή ότι μια τέτοια συμπεριφορά της ολλανδικής κυβέρνησης έχει αρνητικές επιπτώσεις στο στόχο της Ευρωπαϊκής Ένωσης η οποία, με το να επιχορηγήσει το εν λόγω έργο στη Ρωσία επιθυμεί αφενός να ενθαρρρύνει την οικονομική δραστηριότητα στη χώρα αυτή και αφετέρου να προωθήσει τη σταθερότητα και την ασφάλεια σε όλη την Ευρώπη;

Απάντηση του κ. Van den Broek εξ ονόματος της Επιτροπής (16 Ιανουαρίου 1998)

1. Η διανομή ειδών διατροφής στη Ρωσία επλήγη άσχημα από την κατάρρευση της κατευθυνόμενης οικονομίας κατά την περίοδο αμέσως μετά την διάλυση της Σοβιετικής Ένωσης το 1991. Επειδή οι ελλείψεις στις μεγαλύτερες πόλεις άρχισαν να είναι εμφανείς, οργανώθηκε επισιτιστική βοήθεια για τους ρώσους πολίτες.

2. Εκτός από την επισιτιστική βοήθεια, η Επιτροπή κάλεσε τον Koninklijke Ahold NV, τον Φεβρουάριο του 1992, να αναπτύξει προτάσεις για ένα νέο σύστημα διανομής προϊόντων διατροφής στην περιοχή Krasnog vardeisky της Μόσχας. Το έργο αυτό κατέληξε σε πρόταση για την εισαγωγή ενός συστήματος χονδρικής και λιανικής πώλησης, με τη χρησιμοποίηση των παλιών κέντρων αποθήκευσης στο εσωτερικό της Μόσχας και γύρω από την πόλη. Προτάθηκε σαν πρότυπο πειραματικό κέντρο για τον έλεγχο του νέου αυτού συστήματος το κέντρο διανομής Moskvoretskaya. Το πρόγραμμα εκτελέστηκε σύμφωνα με τους κανόνες και τις δημοσιονομικές διαδικασίες της Επιτροπής.

3. Στη συνέχεια μια λεπτομερής μελέτη βιωσιμότητας και η εφαρμογή των αποτελεσμάτων χρηματοδοτήθηκε από την ολλανδική κυβέρνηση που ανέλαβε το πρόγραμμα αυτό από την Επιτροπή το 1992. Η ολλανδική αυτή μελέτη, όπως αναφέρει στην ερώτησή του το Αξιότιμο Μέλος του Κοινοβουλίου, η οποία είναι τώρα αντικείμενο διαφορών μεταξύ των ρωσικών και ολλανδικών μερών, δεν περιλαμβάνει καμιά χρηματοδότηση του προγράμματος Tacis.

4. Για το λόγο αυτό, η Επιτροπή δεν μπορεί να κάνει έρευνες για προγράμματα που δεν λαμβάνουν κοινοτική χρηματοδότηση. Όπως αναφέρθηκε παραπάνω, όσον αφορά το πρώτο πρόγραμμα η Επιτροπή δεν βλέπει το λόγο να αρχίσει έρευνα για ενδεχόμενη κατάχρηση κοινοτικών πόρων, ούτε να αρχίσει διαδικασίες για την ανάκτηση πόρων που συνδέονται με το πρόγραμμα αυτό εφόσον αυτό είχε διεξαχθεί σύμφωνα με τους κανόνες και τις διαδικασίες του Tacis.

5. Η Επιτροπή προσπαθεί να εξασφαλίσει τη συνέργεια μεταξύ του προγράμματος της τεχνικής βοήθειας και εκείνων των κρατών μελών. Θεωρεί ότι αυτό έχει επαρκώς επιτευχθεί στη σχετική περίπτωση.